Rinat Yusupov

Rinat Yusupov (, 1951—2011) — Sovet, rus etnoloqu və antropoloqu. Tarix elmləri namizədi, professor.
 Bioqrafiya 
1951-ci il noyabrın 12-də Sovet Sosialist Respublikaları İttifaqı, Başqırd MSSR, Ziançurinski rayonunun İsyanqulovo kəndində anadan olub.

1975-ci ildə Başqırd Tibb İnstitutunu bitirib.

1977-1979-cu illərdə SSRİ Elmlər Akademiyası Leninqrad şöbəsinin (İ. İ. Qoxmanın rəhbərliyi altında) N. N. Mikluxo-Maklay adına Etnoqrafiya İnstitutunun antropologiya şöbəsinin aspirantı olur. İxtisası - kraniologiya.

1979-cu ildən SSRİ EA Başqırdıstan Bölməsinin Tarix, Dil və Ədəbiyyat İnstitutunun Etnoqrafiya və antropologiya şöbəsində çalışır.

1982-ci ildə “Başqırdların kraniologiyaya görə antropoloji tərkibi” (ixtisas 03.00.14 – antropologiya) mövzusunda tarix elmləri namizədi alimlik dərəcəsi almaq üçün dissertasiya müdafiə etmişdirЮсупов, Ринат Мухаметович. Антропологический состав башкир по данным краниологии : диссертация … кандидата исторических наук : 03.00.14. — Уфа, 1982. — 195 с. . Tarix elmləri namizədi adına layiq görülür.

1993-2011-ci illərdə Rusiya Elmlər Akademiyasının Tarix, Dil və Ədəbiyyat İnstitutunun Ufa Federal Tədqiqat Mərkəzinin Etnologiya və Antropologiya şöbəsinin müdiri işləyir.

 Elmi fəaliyyət 
Cənubi Uralın qədim və müasir əhalisinin Başqırd antropologiya məktəbinin banisi, habelə Başqırdıstan Respublikası və qonşu bölgələrin başqırdları üzrə Rusiyada ən böyük kranioloji kolleksiyanın (1500-dən çox kəllə) sahibidir. 14 antropoloji, o cümlədən iki beynəlxalq ekspedisiyanın təşkilatçısı və iştirakçısı (1983, 1989) olmuşdur. Toplanmış material Tunc dövründən indiyədək 1,5 min əşyanı özündə birləşdirən kranioloji kolleksiyanın əsasını təşkil etmişdir. Onun regionun antropologiyası ilə bağlı araşdırmaları Finlandiya, İsveç, ABŞ, Xorvatiya və İtaliyada elmi nəşrlərdə dərc olunub.

Rusiya Etnoqraflar və Antropoloqlar Assosiasiyasının (Moskva), Avropa Antropoloqlar Assosiasiyasının üzvüdür (Brüssel).

Elmi maraqları: antropologiya, etnoqrafiya, başqırdların etnik tarixi.
 İstinadlar 

Kateqoriya:Rusiya antropoloqları
Kateqoriya:SSRİ etnoloqları
Kateqoriya:SSRİ etnoqrafları
Kateqoriya:SSRİ tarixçiləri